Андерс Линдегор

Андерс Розенкранц Линдегор (дански: Anders Rozenkrantz Lindegaard) — дански фудбалски голман кој во моментов ја чува мрежата на англискиот најтрофеен тим Манчестер Јунајтед.Тој пристигна во Јунајтед во ноември 2010 година по завршувањето на сезоната во норвешката прва фудбалска лига, кога тој се збогуваше со својот поранешен клуб Алесунд.Во 2009 тој беше победник на Норвешкиот фудбалски куп со Алесунд.Во 2010-тата тој беше избран за гоман на годината во две земји Данска и Норвешка.

Линдегорд е член и на данската фудбалска репрезентација од 2010 година.Своето деби го имал на 7 септември 2010 против Исланд.Негов идол е Дејвид Прис.

 Клупска Кариера 
 Оденсе 
Линдегор е роден во Дируп гратче во близина на Оденсе.Па така кариерата ја почнува во истоимениот клуб којшто се натпреварува во Данската Суперлига.Своето деби во лигата на голот на Оденсе го имал на 19 ноември 2006 во победата над Силкеборг од 3:1.Откако се врати од позајмицата во второлигашот Колдинг тој дебитираше и во Европските турнири на 30 јули 2009 во победата на Оденсе од 4:3 над македонскиот тим Работнички.Со доаѓањето на Рој Керол во летото 2009 во тимот тој одново оди на позајмица овојпат во норвешкиот Алесунд

 Алесунд 
Во 2009-тата тој доаѓа во Алесунд најпрво како позајмен играч, а потоа за сума од 400 илјади евра тој потпишува за Алесунд.На 8 ноември истата година со Алесунд го освојува НМ Купен (норвешкиот фудбалски куп), откако во финалето е победен тимот на Молде на пенали, по нерешените резултати 1:1 на крајот од 90-те минути и 2:2 по продолженијата.

 Манчестер Јунајтед 
Тој потпиша за Манчестер Јунајтед во ноември 2010, но по правилата во Премиер лигата, тој не можеше да биде на располагање до 1 јануари кога се отвора зимскиот трансферен прозорец.Тој потпиша за Манчестер Јунајтед три и пол годишен договор за сума од 3,5 милиона фунти.На 6 јануари тој и официјално беше регистриран како фудбалер на црвените ѓаволи и го доби дресот со број 34.

На 29 јануари тој дебитира за својот нов клуб во 4-тото коло од ФА Купот против Саутемптон во победата на неговиот тим од 2:1.Месец дена подоцна тој брани и во следното 5-то коло од ова натпреварување против тимот од Конференцијата Кроули Таун во кој не прими гол а Манчестер Јунајтед победи со 1:0.Во Март заработува повреда поради која го пропушта остатокот од сезоната.

 Сезона 2011-2012 
Во наредната сезона тој дебитира во мечот со Бенфика во Лигата на Шампионите (1:1).

Своето деби во Премиер лигата го има на 1 октомври 2011 против Норич (2:0 за Манчестер). Линдегард ја сочува својата мрежа сува и во наредните мечеви во кој бранеше во Премиер лигата против Сандерленд, Астон Вила, Фулам и Виган. Неговата одлична серија од мечеви без примен гол во Премиер лигата заврши на 4 јануари 2012, кога тој прими три гола во разочарувачкиот пораз на Јунајтед од Њукасл Јунајтед со 3-0. На почетокот на февруари Линдегард заработи повреда која треба да го оддалечи од терените околу месец дена.

 Репрезентативна Кариера 
Андерс Линдегард дебитира за сениорската репрезентација на Данска на 7 септември 2010 против Исланд во квалификациите за Евро 2012 (Данска победи со 2:1).Неколку дена подоцна Данска играше против Португалија.Првиот голман во тој меч Томас Соренсен се повреди и Линдегард се појави како замена, но во финишот од мечот прими гол од Кристиано Роналдо.Тој беше стартер и во уште еден меч од квалификациите против Кипар во победата на Данска со 2:0.

 Титули 
 Алесунд 
НМ Купен 2009

 Манчестер Јунајтед 
ФА Комјунити Шилд 2011

 Надворешни врски 
 Anders Lindegaard at ManUtd.com
 National team data  
 Career stats  at Danmarks Radio 
 Premier League Player Profile 

Категорија:Фудбалери на ФК Алесунд
Категорија:Фудбалери на ФК Манчестер Јунајтед
Категорија:Фудбалери од Премиер Лига
Категорија:Живи луѓе
Категорија:Дански фудбалери
Категорија:Фудбалски голмани